CELEX: 32017D0324(01)
Language: sk
Date: 2017-03-21 00:00:00
Title: Rozhodnutie Komisie z 21. marca 2017 o nahradení člena skupiny zainteresovaných strán platformy REFIT

24.3.2017   
            
            
               SK
            
            
               Úradný vestník Európskej únie
            
            
               C 92/7
            
         ROZHODNUTIE KOMISIE
   z 21. marca 2017
   o nahradení člena skupiny zainteresovaných strán platformy REFIT
   (2017/C 92/03)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie C(2015) 3261 final z 19. mája 2015, ktorým sa zriaďuje platforma REFIT, a najmä na jeho článok 4,
   keďže:
   
               (1)
            
            
               V článku 4 rozhodnutia C(2015) 3261 final, ktorým sa zriaďuje platforma REFIT (ďalej len „platforma“), sa stanovuje, že táto platforma bude zahŕňať „vládnu skupinu“ a „skupinu zainteresovaných strán“ a že členovia skupiny zainteresovaných strán musia pozostávať z najviac 20 odborníkov, z ktorých dvaja musia zastupovať Európsky hospodársky a sociálny výbor a Výbor regiónov a ostatní členovia musia pochádzať z podnikateľského sektora vrátane MSP, zastupovať sociálnych partnerov a organizácie občianskej spoločnosti s priamymi skúsenosťami pri uplatňovaní právnych predpisov Únie. Odborníci v skupine zainteresovaných strán sú menovaní osobne alebo aby zastupovali záujmy spoločné pre viaceré zainteresované strany.
            
         
               (2)
            
            
               V článku 4 ods. 4 rozhodnutia sa stanovuje, že Komisia na návrh prvého podpredsedu Komisie vymenuje členov skupiny zainteresovaných strán spomedzi uchádzačov, ktorí majú priame skúsenosti s uplatňovaním právnych predpisov Únie a ktorí reagovali na výzvu na vyjadrenie záujmu. Pri vymenúvaní sa v čo najväčšej možnej miere zabezpečí vyvážené zastúpenie rôznych odvetví, záujmov a regiónov Únie, ako aj pohlaví. V článku 4 ods. 5 rozhodnutia sa stanovuje, že členovia sa menujú na obdobie do 31. októbra 2019. Podľa článku 4 ods. 6 rozhodnutia je možné členov, ktorí sa vzdajú funkcie, na zvyšok ich funkčného obdobia nahradiť.
            
         
               (3)
            
            
               V rozhodnutí Komisie C(2015) 9063 final zo 16. decembra 2015, ktorým sa vymenúvajú členovia skupiny zainteresovaných strán platformy REFIT (1), sa stanovuje, že ak by ktorýkoľvek člen skupiny zainteresovaných strán prestal byť počas funkčného obdobia platformy členom, prvý podpredseda môže navrhnúť náhradníka z pôvodného zoznamu uchádzačov, ktorí reagovali na výzvu na vyjadrenie záujmu stať sa členom skupiny zainteresovaných strán.
            
         
               (4)
            
            
               V dôsledku odstúpenia pána Pierra Baussanda z funkcie člena skupiny zainteresovaných strán k 26. septembru 2016 prvý podpredseda Komisie navrhol, aby pána Baussanda na zvyšok jeho funkčného obdobia nahradila pani Nina Renshaw,
            
         SA ROZHODLA TAKTO:
   Jediný článok
   Pani Nina Renshaw je vymenovaná za členku skupiny zainteresovaných strán platformy REFIT na obdobie do 31. októbra 2019.
   
      V Bruseli 21. marca 2017
      
         
            Za Komisiu
         
         Frans TIMMERMANS
         
            prvý podpredseda
         
      
   
   
      (1)  Ú. v. EÚ C 425, 18.12.2015, s. 8.
   
      PRÍLOHA
      
                  Meno
               
               
                  Štátna príslušnosť
               
               
                  Zastupovanie spoločného záujmu zainteresovaných strán v určitej oblasti politiky
               
               
                  Súčasný zamestnávateľ
               
            
                  pani Nina Renshaw
               
               
                  UK
               
               
                  ÁNO
               
               
                  Európska aliancia verejného zdravia (EPHA)